Η **Αριστέα Μαγκλάρα** (Αθήνα, 20 Μαΐου 1983), είναι Ελληνίδα καλαθοσφαιρίστρια. Έχει ύψος 1,68 μέτρα και αγωνίζεται στη θέση της Πόιντ γκαρντ για την Νίκη Λευκάδας.

Σταδιοδρομία
------------

### Πρώτα βήματα στο Σπόρτιγκ

Η Μαγκλάρα ξεκίνησε να ασχολείται με τον αθλητισμό ακολουθώντας το παράδειγμα των μεγαλύτερων αδερφών της. Σε μικρή ηλικία ασχολήθηκε με το στίβο και το ποδόσφαιρο, μέχρι που ξεκίνησε την ενασχόλησή της με την καλαθοσφαίριση στις ακαδημίες του Σπόρτιγκ. Αγωνίστηκε διαδοχικά στις ομάδες κορασίδων και νεανίδων του συλλόγου, ενώ είχε και ορισμένες συμμετοχές με τη γυναικεία. Από τα χρόνια αυτά ξεχώρισε την καλαθοσφαιρίστρια Πένι Τόλερ την οποία και έθεσε ως πρότυπο.

Η ομάδα των Πατησίων δήλωσε τη Μαγκλάρα ως αθλήτρια του συλλόγου για τη συμμετοχή της στο Κύπελλο Ρονκέττι του 1999, χωρίς ωστόσο να λάβει χρόνο συμμετοχής. Ωστόσο την περίοδο 1999-00 συμμετείχε σε 4 αγώνες της EuroLeague για 2,5 λεπτά συνολικά. Επίσης την περίοδο 2000-01, σε 6 αγώνες της ίδιας διοργάνωσης για 10,3 λεπτά συνολικά, πάντα με το Σπόρτιγκ. Στις 25 Μαρτίου 2001 συμμετείχε στον τελικό του Κυπέλλου Ελλάδος, όπου η ομάδα της ηττήθηκε με σκορ 61-55 από τον Δ.Α.Σ. Άνω Λιοσίων.

### Έναρξη επαγγελματικής καριέρας

Επόμενος σταθμός της αθλήτριας ήταν η ομάδα νεανίδων του Αστέρα Εξαρχείων, με τον οποίο αγωνίστηκε την περίοδο 2003-04 στην Α1 Εθνική (ως μέλος της γυναικείας ομάδας) σε 4 παιχνίδια. Επίσης συγκέντρωσε 2,5 λεπτά συμμετοχής, σε 2 αγώνες του FIBA Europe Cup της ίδιας χρονιάς.

Το 2006 η Μαγκλάρα υπέγραψε το πρώτο της επαγγελματικό συμβόλαιο με τον Άρη Χολαργού όπου και παρέμεινε για 4 αγωνιστικές περιόδους, τρεις στην Α1 Εθνική και μία στην Α2 Εθνική. Την περίοδο 2008-09 αγωνίστηκε σε 8 αγώνες για το EuroCup, σημειώνοντας κατά μέσο όρο 8,5 πόντους, 3,5 ριμπάουντ και 1,4 ασίστ σε 30,8 λεπτά συμμετοχής.

Την αγωνιστική περίοδο 2010-11 η αθλήτρια φόρεσε τα ερυθρόλευκα για χάρη του Ολυμπιακού Βόλου, τερματίζοντας τη χρονιά στην κορυφή του στατιστικού πίνακα με τις αθλήτριες με τα περισσότερα κερδισμένα φάουλ.

### Αρχηγός στον Παναθηναϊκό

Τον Ιούλιο 2011 επέστρεψε στην Αθήνα για λογαριασμό του Παναθηναϊκού. Την πρώτη της περίοδο στο σύλλογο, 2011-12, ο τελευταίος τερμάτισε στη 2η θέση του Πρωταθλήματος, ενώ παράλληλα συμμετείχε στο Final-4 του Κυπέλλου.

Η περίοδος 2012-13 υπήρξε και η σημαντικότερη στην καριέρα της αθλήτριας, εφόσον κατέκτησε με τον Παναθηναϊκό το Πρωτάθλημα Ελλάδας, σπάζοντας την πολυετή κυριαρχία του Αθηναϊκού. Και πάλι η ομάδα συμμετείχε στο Final-4 του Κυπέλλου, χωρίς να προκριθεί στον τελικό. Η Μαγκλάρα, η οποία διατηρούσε και το ρόλο της αρχηγού της ομάδας, θεωρήθηκε από τις κορυφαίες αθλήτριες σε απόδοση της χρονιάς. Το καλοκαίρι, παρά τη δελεαστική πρόταση που δέχθηκε από τον Ιπποκράτη Κω, αποφάσισε να ανανεώσει το συμβόλαιό της με το «τριφύλλι». Το 2014 μετά από τρία χρόνια παρουσίας στους πράσινους αποχώρησε.

### Ελληνικό, Άγιος Δημήτριος και Τουρκία

Το καλοκαίρι του 2014 συμφώνησε με του Α.Ε. Σουρμένων-Ελληνικού. Με την ομάδα είχε πολύ επιτυχημένη χρονιά καθώς κατέκτησε το Πρωτάθλημα και το Κύπελλο Ελλάδας, πραγματοποιώντας το νταμπλ. Το καλοκαίρι έφυγε από την ομάδα.

Τον Ιούλιο του 2015, συμφώνησε με την ομάδα του Κρόνου Αγίου Δημητρίου, για ένα χρόνο.

Τον Μάιο του 2016, συμφώνησε με την τούρκικη Χατάι. Τον Οκτώβριο κατέκτησε το Σούπερ Καπ Τουρκίας νικώντας την Φενέρμπαχτσε 60-55.

### Επιστροφή στην Ελλάδα

Το 2017 επέστρεψε στην Ελλάδα υπογράφοντας συμβόλαιο με τον Φάρο Κερατσινίου.

Τη σεζόν 2018-19, αγωνίστηκε στον Πανιώνιο, ενώ τη σεζόν 2019-20 συμφώνησε με την Δάφνη Αγίου Δημητρίου της Α1 Εθνικής.

Τον Αύγουστο του 2020, συμφώνησε με την Νίκη Λευκάδας.

Εθνική Ελλάδος
--------------

Η Μαγκλάρα φόρεσε για πρώτη φορά το εθνόσημο τον Αύγουστο του 1998 σε αγώνα της Εθνικής Κορασίδων για την Προκριματική Φάση του Ευρωπαϊκού Πρωταθλήματος Κορασίδων του 1999. Τη διετία 1998-99 συμμετείχε σε 7 αγώνες σημειώνοντας 41 πόντους, 5,86 κατά μ.ό.

Παραπομπές
----------

1. 1 2 3 4  «Αριστέα Μαγκλάρα: Πράσινος… καύσωνας!» Αρχειοθετήθηκε 2014-03-26 στο Wayback Machine. αφιέρωμα στον ιστότοπο CobraSports.gr, 15 Ιουλίου 2013.
2. ↑  Magklara, Aristea, στατιστικά της αθλήτριας στον επίσημο ιστότοπο της FIBA Europe (Ronchetti Cup 1999).
3. ↑  Magklara, Aristea, στατιστικά της αθλήτριας στον επίσημο ιστότοπο της FIBA Europe (EuroLeague Women 2000).
4. ↑  Magklara, Aristea, στατιστικά της αθλήτριας στον επίσημο ιστότοπο της FIBA Europe (EuroLeague Women 2001).
5. 1 2 3  «Η ιστορία των τελικών Κυπέλλου Γυναικών» Αρχειοθετήθηκε 2014-07-02 στο Wayback Machine. πληροφορίες στην επίσημη ιστοσελίδα της Εθνικής Ομοσπονδίας Καλαθοσφαίρισης.
6. ↑  Magklara, Aristea, στατιστικά της αθλήτριας στον επίσημο ιστότοπο της FIBA Europe (FIBA Europe Cup Women 2004).
7. ↑  Magklara, Aristea, στατιστικά της αθλήτριας στον επίσημο ιστότοπο της FIBA Europe (EuroCup Women 2009).
8. ↑  «Women's Championship 2010-11 Division A1 ~ Individual Statistics» Αρχειοθετήθηκε 2013-08-15 στο Wayback Machine. στατιστικά στον ιστότοπο Galanis Sports Data.
9. ↑  «Στα πράσινα η Μαγκλάρα» Αρχειοθετήθηκε 2011-09-07 στο Wayback Machine. άρθρο στον ιστότοπο Leoforos.gr, 6 Ιουλίου 2011.
10. ↑  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «Πρωταθλητής ο Παναθηναϊκός!» Αρχειοθετήθηκε 2013-09-29 στο Wayback Machine. άρθρο στον ιστότοπο SentraGoal.gr, 20 Απριλίου 2013.
12. ↑  «Ανανέωσαν Μαγκλάρα και Βλάνη στον Παναθηναϊκό, πήραν Λυκούδη οι Πράσινοι!» Αρχειοθετήθηκε 2013-09-06 στο Wayback Machine. άρθρο στον ιστότοπο WBasket.gr, 28 Ιουν 2013.
13. ↑  newsroom, sport-fm. «Στο Ελληνικό η Μαγκλάρα». *sport-fm.gr*. Ανακτήθηκε στις 28 Μαΐου 2021.
14. ↑  newsroom, sport-fm. «Ανακοίνωσε Μαγκλάρα ο Κρόνος». *sport-fm.gr*. Ανακτήθηκε στις 28 Μαΐου 2021.
15. ↑  «Basketblog.gr | Στη Χατάι η Μαγκλάρα». *www.basketblog.gr*. Ανακτήθηκε στις 28 Μαΐου 2021.
16. ↑  «Χατζηδάκη και Μαγκλάρα κατέκτησαν το Super Cup Τουρκίας». *www.sport24.gr*. Ανακτήθηκε στις 28 Μαΐου 2021.
17. ↑  «Ενίσχυση με Μαγκλάρα για τον Φάρο». *SDNA*. 8 Ιουλίου 2017. Ανακτήθηκε στις 28 Μαΐου 2021.
18. ↑  Room, Press. «Ανακοίνωσε τέσσερις αθλήτριες ο Πανιώνιος!». *Super Basket*. Ανακτήθηκε στις 28 Μαΐου 2021. [*νεκρός σύνδεσμος*]
19. ↑  «Ενισχύθηκε με Μαγκλάρα η Δάφνη Αγίου Δημητρίου | | Basketa.gr». 6 Ιουλίου 2019. Ανακτήθηκε στις 28 Μαΐου 2021.
20. ↑  Room, Press. «Απέκτησε την Μαγκλάρα η Νίκη Λευκάδας». *Super Basket*. Ανακτήθηκε στις 28 Μαΐου 2021.
21. 1 2  Αριστέα Μαγκλάρα Αρχειοθετήθηκε 2007-12-03 στο Wayback Machine. στατιστικά της αθλήτριας στην επίσημη ιστοσελίδα της Εθνικής Ομοσπονδίας Καλαθοσφαίρισης.

Εξωτερικοί σύνδεσμοι
--------------------

* Αριστέα Μαγκλάρα, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* (Αγγλικά) Magklara, Aristea, στατιστικά της αθλήτριας στον επίσημο ιστότοπο της FIBA Europe.
* (Αγγλικά) Magklara, Aristea, στατιστικά της αθλήτριας στον επίσημο ιστότοπο του αρχείου της FIBA.
* (Ελληνικά) ««Μαέστρος», πρωταθλήτρια και... τραγουδίστρια!»[*νεκρός σύνδεσμος*], συνέντευξη στην εφημερίδα «SportDay», 20 Μαΐου 2013.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιρίστριες Δάφνης Αγίου Δημητρίου ~ Α1 Εθνική ~ Περίοδος 2019-2020 |
| --- |
|  |
| 0 | 
* **3** Κόουλινγκ
* **7** Παγώνη
* **8** Μαγκλάρα
* **9** Γρηγορίου
* **10** Κόλεμαν
* **11** Ζαβραδινού
* **13** Τσίκα
* **16** Κοντογώργου
* **22** Γκριτζά
* **40** Κέλσεϊ

Προπονητής: Μπουμπούς |  |

 |